_:nf5d67d36807542f9b67fe46e12b868b5xb0
<http://schema.org/articleBody>
"भटगांव\r\nथाना अंतर्गत ग्राम रोहिना में हुई दलपत उर्फ छबि साहू की हत्या का खुलासा हो गया है। पुलिस ने आरोपी बेटे को गिरफ्तार कर जेल भेज दिया है। आरोपी ने आपसी विवाद में सिर में छैनी मारकर हत्या की थी। थाना प्रभारी भटगांव ने सोमवार को हत्याकांड का खुलासा करते हुए बताया कि अंजोर सिंह पिता छतराम साहू (48) ने 21 सिंतबर को थाने में रिपोर्ट दर्ज कराई थी कि उसके भाई दलपत उर्फ छबिसाहू पिता छतराम साहू (58) की संदिग्ध अवस्था में मृत्यु हो गई है। मृतक के पुत्र राजेन्द्र साहू ने घटना की सूचना पुलिस को नहीं देकर अंतिम संस्कार के लिए शव को ले जाने की तैयारी कर रहा है। इस पर पुलिस ने पंचनामा कर शव पोस्टमार्टम के लिए भेजा। पूछताछ में राजेन्द्र साहू पिता के मृत्यु के संबंध मे गोलमोल जवाब देने लगा। मृतक की पत्नी सुखवारा ने पूछताछ में बताया कि 21 सिंतबर को शाम लगभग सात बजे उसके पति और बेटे में किसी बात को लेकर विवाद हो रहा था। कुछ समय बाद उसका पति पलंग पर मुंह के बल पड़ा था और बेटा अपने कमरे मे सोया रहा था। बेटा ने घटना के संबंध में किसी को नहीं बताने को कहा। पोस्टमार्टम रिपोर्ट में हत्या का खुलासा हुआ। आरोपी राजेन्द्र साहू (35) ने अपने पिता दलपत उर्फ छबि साहू की हत्या उसके सिर में छैनी मारकर की थी। आरोपी से हत्या में प्रयुक्त छैनी बरामद कर लिया गया है। धारा 302, 201 अपराध दर्ज कर गिरफ्तार आरोपी को रिमांड पर जेल दिया गया।"
<https://manasvarta.com/archives/4905>